רבי יהושע וחכמי אתונה
בכורות ח, ב – ט, א
א"ל קיסר לרבי יהושע בן חנניה: נחש לכמה מיעבר ומוליד? א"ל: לשב שני; והא סבי דבי אתונא ארבעינהו, ואוליד לתלת? הנהו מיעברי הוו מעיקרא ד' [שנין]; והא קמשמשי שמושי! אינהו נמי משמשי כאדם; והא חכימי אינהו? אנן חכימינן מינייהו; אי חכימת - זיל זכינהו, ואיתינהו לי! אמר ליה: כמה הוו? שיתין גברי; אמר ליה: עביד לי ספינתא דאית בה שיתין בתי, וכל ביתא אית בה שיתין ביסתרקי. עבד ליה, כי מטא להתם [על] לבי טבחא, אשכחיה לההוא גברא דקא פשיט חיותא, א"ל: רישך לזבוני? א"ל: אין, א"ל: בכמה? א"ל: בפלגא דזוזא; יהב ליה. לסוף א"ל: אנא רישא דחיותא אמרי לך! אמר ליה: אי בעית דאישבקך, סגי אחוי לי פיתחא דבי אתונא! א"ל: מסתפינא, דכל דמחוי קטלי ליה; א"ל: דרי כריכא דקניא, וכי מטית להתם - זקפה כמאן דקא מתפח, אזל אשכח דרבנאי מגואי ודרבנאי מבראי, דאי חזו כרעא דעיילא - קטלי להו לבראי, ודנפקא - קטלי להו לגואי. אפכה לסנדליה - קטלי להו לגואי, אפכה לסנדליה - קטלי להו לכולהו. [אזל], אשכח ינוקי מלעיל סבי מלתחת, אמר: אי יהיבנא שלמא להני - קטלי לי הני, סברי אנן עדיפינן דאנן קשינן טפי ואינהו דרדקי, אמר: שלמא לכו! אמרו ליה: מאי עבידתיך? אמר להו: (אנא) חכימא דיהודאי אנא, בעינא למיגמר חכמתא מינייכו. אי הכי, ניבעי לך! אמר להו: לחיי, אי זכיתו [לי] - כל דבעיתו עבידו בי, ואי זכינא בכו - איכלו גבאי בספינתא. א"ל: ההוא גברא דאזיל ובעי אתתא ולא יהבו ליה, מאי חזי ליה דאזיל היכא דמדלו מיניה? שקל סיכתא, דצה לתתאי - לא עאל, לעילאי - עאל, אמר: האי נמי מיתרמי בת מזליה. גברא דאוזיף וטריף, מאי חזא דהדר אוזיף? אמר להו: גברא אזל לאגמא, קטל קמא טונא ולא מצי ביה. קטיל ומנח עילויה, עד דאיתרמי איניש מדלי ליה. אמרו ליה: אימא לן מילי דבדיאי! אמר להו: הוה ההוא כודניתא דילידא, והוה תלי ליה פיתקא וכתב ביה דמסיק בבי אבא מאה אלפא זוזי, אמרו ליה: וכודניתא מי ילדה? אמר להו: הי ניהו מילי דבדיאי. מילחא כי סריא, במאי מלחי לה? אמר להו: בסילתא דכודניתא; ומי איכא סילתא לכודנתא? ומילחא מי סרי? בני לן ביתא באוירא דעלמא! אמר שם תלא בין רקיעא לארעא, אמר להו: אסיקו לי ליבני וטינא, מציעתיה דעלמא היכא? זקפה לאצבעתיה אמר להו: הכא, א"ל: ומי יימר? אייתו אשלי ומשחו! אית לן בירא בדברא, עיילא למתא! א"ל: אפשילו לי חבלי מפארי ואעייליה. אית לן ריחיא דתבירא, חייטיה! אמר: כרוכו לי מיניה גרדי ואיחייטיה. משרא דסכיני במאי קטלי? בקרנא דחמרא; ומי איכא קרנא לחמרא? ומי איכא משרא דסכיני? אייתו ליה תרי ביעי, א"ל: הי דזגתא אוכמתי והי דזגתא חיוורתי? אייתי להו איהו תרי גביני, אמר להו: הי דעיזא אוכמתי והי דעיזא חיוורתי? ורצוצא דמית, מהיכא נפיק רוחיה? מהיכא דעל, נפק. אחוי לן מנא דלא שוי חביליה! אייתו (כל חד וחד) בודיא, פשטוה לא הוה עייל בתרעא, אמר להו: אייתו מרי סיתרוה, היינו מנא דלא שוו חביליה. איתינהו, כל חד וחד כי חזי שיתין ביסתרקי, אמר: כולהו חבראי להכא אתו, אמר ליה לספונא: שרי ספינתך. בהדי דקאתו שקל עפרא מעפרייהו, כי מטי לבי בליעי, מלא כוזא דמיא מבי בליעי, כד אתו אוקמינהו קמי קיסר, חזנהו דהוו מעני, א"ל: הני לאו נינהו! שקל מעפרייהו ושדא עילוייהו, אקשו לאפי מלכא, אמר ליה: כל דבעית עביד בהו, אייתינהו מיא דאייתי מבי בליעי שדינהו בתיגדא, אמר להו מליוה להו ואיזילו לכו. מלו ושדו ביה קמאי קמאי ובלע להו, מלו עד דשמיט כתפייהו, ובלו להו ואזול.

בביאורי אגדות אלו העלו חכמי ישראל מגוון עצום של ויכוחי תרבות נוקבים וערכים יהודים. מקצתם לפניכם.
א. הדיון על הנחש
רבי יהושע טען שעיבורו של נחש הוא שבע שנים. הקיסר טען בשם חכמי אתונה שהעיבור נמשך ארבע שנים בלבד. רבי יהושע הסביר שהם מצאו נקבת נחש שכבר הייתה מעוברת שלוש שנים לפני כן. אמנם היא קיבלה נחש בתחילת ארבע השנים, אולם אין בכך ראיה כיוון שהנחש, כמוהו כאדם, אינו נמנע מחיי אישות בזמן העיבור. המלך סבר שחכמי אתונה חכמים, והיו מזהים את העיבור לו היה קיים. רבי יהושע טען שהוא חכם מהם, וסוכם שאם כך - יביאם רבי יהושע אל המלך. ניתן להבין, כי מתוארים הדמיון והשוני בין האדם והנחש, ישראל ורומא[footnoteRef:1]. [1:  http://daf-yomi.com/DYItemDetails.aspx?itemId=14677  הרב דב ברקוביץ'.] 

הגר"א[footnoteRef:2] מסביר שמדובר על חבלי משיח שהם שבע שנים[footnoteRef:3]. על המשיח נאמר: "משורש נחש יצא צפע[footnoteRef:4]". גם ישי אבי דוד נקרא נחש[footnoteRef:5], על שמת רק בעוון נחש[footnoteRef:6]. חכמי אתונה סברו שהגאולה עשויה להתחיל רק בשלוש השנים האחרונות, בהן המצב כבר מתחיל להשתפר: "בחמישית... אוכלין ושותין ושמחין ותורה חוזרת ללומדיה". אולם רבי יהושע סבר שכל שבע השנים, כולל הצרות, הן חלק מביאת המשיח.  [2:  'פירוש על כמה אגדות' סימן י ואילך. ביאר אותו בהרחבה הרב אהרון פלדמן בספרו 'רוח המושל' עמ' 103 ואילך. בהמשך בכל הנאמר בשם הגר"א הכוונה לספר זה.]  [3:  סנהדרין צז, א.]  [4:  ישעיהו יד, כט.]  [5:  שמואל ב, יז, כה.]  [6:  בבא בתרא יז, א.] 

ב. המסע אל חכמי אתונה
רבי יהושע קיבל מהקיסר על פי בקשתו ספינה ובה שישים חדרים שבכל אחד מהם שישים כיסאות. הוא נסע לאתונה ורכש מטבח בבית מטבחיים את 'ראשך'. הלה נתן לו ראש חיה אך רבי יהושע הבהיר שהתכוון לראש הטבח.
תמורת שחרור הטבח מן העסקה, דרש רבי יהושע שיגלה לו היכן מושבם של חכמי אתונה. מאחר שהייתה בדבר סכנה, ייעץ לו רבי יהושע שיישא אגודת קנים, ויעמוד לפוש ליד מושבם של חכמי אתונה, ובזה יסמן את המקום.
במקום מושבם היו שתי קבוצות של שומרים, מבפנים ומבחוץ. היו נוהגים להרוג שומרים שהניחו לאדם להיכנס, דבר שהתגלה על פי עקבות. 
והשומרים לא היו הורגים שום אדם, אא"כ נכנס כולו לפנים על כרחן, או אחד יוצא כולו לחוץ. הפך רבי יהושע לסנדליה ועמד על האיסקופה ונראית פסיעה אחת נכנסת ופסיעה אחת יוצאה ודחפוהו השומרים ויצא. וכשבאו הזקנים ראו כן ודימו ששני בני אדם הן אחד נכנס ואחד יוצא, וקטלינהו לכולהו שומרים ואח"כ נכנס רבי יהושע[footnoteRef:7].  [7:  רש"י ח, ב ד"ה מגוואי ואילך.] 

המהר"ל מבאר שהיה זה הכרחי שייכנס בעזרת חוכמה, שכן לחכמי אתונה הייתה שלמות אש (='אתונא[footnoteRef:8]'), שלמות המתבטאת גם במספר שישים החכמים[footnoteRef:9], דוגמת ששים הגבורים של שלמה. כמו כן הדרך בה הוליך את הטבח שולל, נשאה מסר: ללא שכל, אין הבדל בין ראשך לבין ראש הבהמה, ולפיכך עליך להוביל אותי אל אנשי השכל. הטבח פחד פן המפגש עם השכל ימית אותו, בגלל הפער בין נפשו לבין השכל. על כך הציע לו רבי יהושע לקחת משא, הכנה לקבלת השכל[footnoteRef:10]. השומרים מסמלים גם הם הפרדה גמורה של השכל, אולם הסנדל מייצג קשר של אפשרות כניסה ויציאה, ולפיכך הוא מבטל את השמירה. [8:  "הוא כבשן אשר בו אש גדול ושלם' (מהר"ל).
]  [9:  "שש הוא מספר שלם, כי הגשם הוא השלם בעבור שיש לו שש קצוות, ולפיכך דבר שהוא בעל שש צדדין הוא השלם. ולפיכך היה מספר ישראל שש מאות אלף, כי מספר שש הוא מספר שלם שאין עליו תוספת".  (מהר"ל גבורות ה' פרק ג).
]  [10:  מהר"ל ח, ב. להלן: מהר"ל. פעמים שהזכרתיו כמקור בגוף הטקסט, להבדיל בין הפירושים. בשל אורך האגדות, מיעטתי הפעם לצטט, להוציא ציטוטים מדברי המהר"ל, שלו משפט הבכורה באגדות.
] 

ג. השיח הראשוני
רבי יהושע ראה שחכמי אתונה הזקנים יושבים למטה והצעירים למעלה. 
ולהרע נתכוונו, שהנותן שלום לעליונים תחלה הורגים אותו התחתונים ואומרים: אנו הזקנים ולנו היה לך ליתן שלום תחילה. והנותן שלום לזקנים הורגין אותו הבחורים ואומרים: הלא אנו חשובים מהם שאנחנו למעלה והם למטה[footnoteRef:11].   [11:  רש"י ד"ה ינוקי. האם לפנינו רמז למתח בין ההנהגות היווניות: שוויון דמוקרטי לעומת משחקים אולימפיים?] 

התחכם רבי יהושע ואמר: 'שלום לכם'[footnoteRef:12]. כששאלו לרצונו הסביר שהוא חכם יהודי, בא ללמוד מהם. הם דרשו לבחון אותו והוא הציע שאם הם יזכו בוויכוח – יוכלו לעשות בו כרצונם. אולם אם הוא יזכה – יבואו לסעוד איתו בספינתו.   [12:  מעניין להשוות למקור הבא:  "היה פילוסופוס מחשב בדעתו ואמר, איך אתן שלום לחכמי ישראל?  אם אומר שלום עליך רבן גמליאל, נמצאתי מבזה חכמי ישראל, ואם אומר שלום עליכם חכמי ישראל, נמצאתי מבזה את רבן גמליאל, וכיון שהגיע אצלם, אמר להם שלום עליכם חכמי ישראל, ולרבן גמליאל בראשן" (מסכת כלה רבתי פרק ז הלכה ד).] 

המהר"ל מסביר שהצעירים מייצגים את חכמת העולם הזה, והזקנים עדיפים בהשגה מופשטת של נבדלים. רבי יהושע רצה לתת חשיבות לשניהם. תוצאות ההתערבות מציאותיות: כשהאומות מנצחים את ישראל, הם הורגים בהם, אולם כשישראל מנצחים הם 'מאכילים' את האומות, נותנים להן חיים.
ד. החידות של חכמי אתונה והתשובות של רבי יהושע
1. מי שבקש אישה ולא קיבל, מה ראה שהלך לבקש מיוחסת ממנה? 
כתשובה נעץ רבי יהושע מחט בתחתית קיר ולא נכנסה, וחזר ונעצה למעלה ונכנסה. כך ביאר זאת המהר"ל:  
רמזו לו בזה כי העולם הזה שהוא שפל ופחות, לא נתן לישראל... ואיך אתם רוצים שיהיה לכם עולם הבא, שהוא מדריגה יותר עליונה?... והשיב להם... אף כי לא נתן לנו עולם הזה שאינו ראוי ושייך לנו, כי אין טובת ישראל דבר הגופני, כי ישראל מעלתם נבדלת אלקי, ולכך עולם הזה אינו בן גילנו... ואנו מבקשים עולם הבא שהוא בן גילנו וראוי לנו, במה שאינו הנאת הגוף כמו שהוא העולם הזה. 
לדעת המהרש"א ציר מרכזי בוויכוח הוא הטענה על הסרת בחירת ישראל והעברתה לנכרים. בנישואין, הכוונה לתורה שהוצעה לגויים, ומאחר שסירבו לה נתנה לישראל. חכמי אתונה סברו שזו ראיה לפחיתות ישראל, ורבי יהושע השיב שזה דווקא בגלל שישראל עליונים יותר ש"הם מזלו של הקדוש ברוך הוא". ה'אוהב ישראל' הסביר שמדובר במוכיח לבני דורו שנכשל, שכדאי שיפנה למקום גבוה יותר, הלוא הוא שורש נשמתם של השומעים.
2. המלווה לחברו ולא הצליח להיפרע הימנו עד שנאלץ לטרוף מלקוחות, מה ראה שהלווה שוב?
המשיל להם רבי יהושע לאדם שארז חבילת עצים ביער, ואינו יכול להרימה, שאורז חבילות נוספות עד שתבוא עזרה. אף זה "הואיל והפסיד באמנה ראשונה חוזר ומאמין לאחרים עד שמזדווג לו לאדם נאמן ומשתכר בו[footnoteRef:13]". לפי המהר"ל כך טענו חכמי אתונה:  [13:  רש"י ד"ה הדר.] 

אתם אומרים שהש"י הוציא אתכם ממצרים ועשה לכם כמה טובות ונתן לכם הארץ, כדי שתשלמו לו ותעבדו אותו ותכירו טובותיו ופרעון כזה היה מבקש. ולא עשיתם זה רק נפרע מכם במשפט ודין שלקח ארצכם כמו ב"ח אשר טורף קרקע. ואיך אתם אומרים שאחר זאת פעם שניה יחזור ויוציא אתכם ויקח אתכם לעם... והשיב להם ר"י בחכמה... הקדוש ברוך הוא אף כי הוצרך לטרוף בפעם ראשון, חוזר ומטיב לאחרונים כי אולי אלו לא יהיו כמו הראשונים והם יפרעו... והבן איך היו הם מדמים את זה לאדם אחד, כלומר כי ישראל אדם אחד דור הזה ודור שאחריהם... ור"י היה מדמה זה שאינו הראשון, רק אחר הוא, כי הדור שיהיה מטיב עמהם דור אחר שאינו הראשון, ולכך היה מדמה שאחד הוא קוצר קנים באגם, והוא אינו יכול לישא אבל אחר יכול לישא. 
לדעת המהרש"א הנמשל מכוון למתן תורה. הם טענו שניתנה לנו כהלוואה שלא עמדנו בה, וכיצד תחודש הברית, ורבי יהושע השיב שבינתיים אנו אוספים מצוות, וכשיבוא המשיח נוכל לקיים יותר מצוות, ויקל עלינו שכולנו נדע אותו מקטנינו ועד גדולינו. גם הגר"א מציע שמדובר על התורה, שנמשלה להלוואה[footnoteRef:14]. חכמי אתונה תהו כיצד חכמים מתקנים סייגים ותקנות בעוד שלא עמדנו בקיום עיקר התורה. התשובה היא שדווקא התקנות מאפשרות 'להחזיר את ההלוואה' דהיינו, לקיים את דברי התורה. עוד הציע הגר"א[footnoteRef:15] שחידש רבי יהושע שניתן לאדם לכפר בגלגול על מה שעשה בגלגולים קודמים. [14:  עירובין סה.]  [15:  למשלי כב, ז.] 

3. בקשו ממנו לומר דברי הבאי. אמר להם: פרדה ילדה, והיה תלוי על הוולד פתק: 'בית אבא חייבים לי מאה אלף זוזים'. תהו חכמי אתונה: וכי פרדה יולדת!? אמר להם רבי יהושע: זהו ההבאי שביקשתם.
בכוונה שאלו אותו על דברים בעלמא ולא על דברי חכמה, כדי למנוע הכנה מראש לוויכוח. אולם תגובתם של חכמי אתונה תמוהה: "מתחלה אמרו בעצמם שיאמר להם מילי דכדי, ועתה אמרו וכי כודניתא ילדה [footnoteRef:16]". מסביר המהר"ל שהם חשבו שדי בבדותה על הפתק, והוא השיב להם שרצונו בבדות מוחלטת. בעומק הדברים, רצה לבטל דעתם, שהנפש יוצרת שכל. המשיל להם רבי יהושע את הנפש לפרדה שהיא עקרה, ועוד, כיצד תהיה האם 'חייבת' לבנה, שיש בשכל הרבה מה שאין בנפש. חכמי אתונה לא הבינו שאינו מסכים איתם ושאלו שהוא דבר שאינו, והשיב להם רבי יהושע שאכן אין הדבר נכון – אבל זו שיטתם. מהרש"א מציע שהמשיל את הגויים לפרדה, לפי שאין להם ייחוס, ואיך 'ילווה' להם, יכרות עמהם ברית חדשה, כשאין תקווה ש'יחזירו' את החוב. הגר"א מבאר שחכמי אתונה טענו שגאולת ישראל שקר, שהם משועבדים לגויים ובזה עקרים כפרדה. רבי יהושע הסביר שיש לישראל שטר חוב, שה' התחייב לגאול את ישראל מגלותם. סכומו של השטר אלף זוז, המייצגים את ישראל עצמם, על פי הנאמר: "כֶּרֶם הָיָה לִשְׁלֹמֹה בְּבַעַל הָמוֹן נָתַן אֶת הַכֶּרֶם לַנֹּטְרִים אִישׁ יָבִא בְּפִרְיוֹ אֶלֶף כָּסֶף[footnoteRef:17]". חזרו הם וטענו שפרדה, ישראל אינה יולדת, ואמר רבי יהושע שזו גופה ההוכחה שהטענה נגדם ישראל שקר, שהרי עובדה היא שישראל נשארו קיימים. לדעת רבי יהונתן אייבשיץ[footnoteRef:18] הם לעגו לחכמי ישראל שבפלפולם יכולים גם לטהר את השרץ בק"ן טעמים. הדגים להם רבי יהושע שקר מוחלט בפרדה, ואז גם הם הודו שאין חפצם בזה, אלא בחכמת ישראל היודעת למצוא אמת וסברה בכל דבר. רבי לוי יצחק מברדיצ'ב[footnoteRef:19] מבאר, שפרדה, מייצגת ממזר נחות דרגה, שאינו מסוגל לעשות מצווה בלי לדרוש שכר.  [16:  מהר"ל.]  [17:  שיר השירים פרק ח פסוק יא.]  [18:  יערות דבש חלק ב דרוש ח.]  [19:  קדושת לוי.] 

4. שאלוהו: כיצד מתקנים מלח שהסריח? השיב: בשיליה של פרדה. טענו הם: אין שליה לפרדה. השיב הוא: אין מלח מתקלקל. מהר"ל: 
שאלו אותו על דבר שאין בו הפסד, האיך נותנים לו קיום, השיב להם בחכמה, כי אל דבר שאין הפסדו נמצא, שייך לו קיום שאינו נמצא ג"כ... שהסיליתא בכל ב"ח הוא קיום אל מה שבתוכו.
הנפש נמשלה למלח, שהיא מקיימת את הבשר, והבהיר רבי יהושע שאינה צריכה דבר שיקיימה "כי הנפש היא עצם אלוקי"[footnoteRef:20]. המהרש"א מנגד בין ברית הנצח של ישראל שנמשלה למלח, לבין הפרדה שאין לה קיום. לפי הגר"א הילדים של עם ישראל הם המשך קיום ברית-המלח. ב'מי השילוח' סבור שהפרדה היא דווקא זכותו של אברהם, שהיה עקר, והיא העומדת לברית עם ישראל. [20:  מהר"ל.] 

5. ביקשו ממנו לבנות בית בחלל העולם. תלה עצמו באוויר על ידי אמירת שם המפורש ואמר להם: הביאו לי לכאן לבנים וטיט, ואז אעשה את בקשתכם. 
אין הפי' שהיה משתמש בשם לדבר זה, שאין נראה כלל דבר זה. אלא שכך ר"ל: דשאלה זאת, בני לן ביתא באוירא, אין זה מילי דכדי, שהרי ע"י שם יכול לעמוד באויר[footnoteRef:21]. [21:  מהר"ל.] 

חכמי אתונה טענו שאם כדברי רבי יהושע, שהאדם רוחני, מדוע אינו בין שמיים וארץ. השיב להם שהלבנים והטיט מעכבים. דהיינו חלקיו החומריים של האדם. המהרש"א לשיטתו, מציע שהם כפרו ביכולת שלנו לדבוק בה' בהיותנו פורחים באוויר הגלות ללא מקדש. 
הראה להם דבכל מקום נמצא הקדוש ברוך הוא לצדיקים... שנאמר בכל מקום אשר אזכיר את שמי. 
דווקא הגויים דבקים בחומר כטיט ולבנים. לדעת הגאון ייתכן שיתוף פעולה בין הנפש לרוח, בתנאי שהמטרה היא שם ה'. ב'קדושת לוי' מבאר קרוב לכך, שרבי יהושע מורה שדרך ישראל היא לדבוק ברוחניות על ידי לימוד ותפילה, המעלים את החומר.
6. שאלו: היכן אמצע העולם? סימן באצבעו. תהו חכמי אתונה: מניין שכך הדבר? אמר להם: תמדדו בחבלים.
המהר"ל סבור שפשוט ענה לכסיל כאיוולתו, שבהיות העולם עגול, כל מקום יכול להיחשב אמצע. המהרש"א מציע שהם סברו שאין קדושה מחוץ לירושלים פיזית, ונענו ש"הוא מקומו של עולם ואין לו גדר במקום כי הוא אינו גשם. ובכל מקום שכינתו שרויה כמו במציעותה של עולם". לפי 'מי שילוח' התכוון לעם ישראל, שדרכם יורד השפע לעולם. הגר"א מבאר שהכוונה לדברי ימי העולם, שהגיע זמן מחצית העולם אך משיח עדיין לא בא. והסביר רבי יהושע, שבאלפיים שנים של גאולה, ה' 'מושך בחבלים' את העולם להכרה בו, כדרך שמדד דוד שליש ממואב להחיות, ולהכיר בה'[footnoteRef:22]. יש כאן גם רמז, ש'אמצע התורה' היא האות ו' במילים כל הולך על גחון[footnoteRef:23]. יש להתרחק מרוחניותו של נחש. עם זאת, אמצע העולם, המעבר לימות משיח הוא 'כאן'. עצם הצלחתה של אתונה, היא מבוא לימות המשיח שייבנו על גבי כישלונה. [22:  שמואל ב, ח, ב. הרחבה בלימודנו ליבמות עו.]  [23:  קידושין ל, א.] 

7. דרשו ממנו להביא להם בור מים מן המדבר העירה. אמר להם: "עשו לי חבלים מסובין. ואם אינכם עושין שאילתי אף אני לא אעשה שאילתכם[footnoteRef:24]". המהרש"א סבור שכוונתם להסתלקות שכינה, והתשובה היא שאדרבה, אצלנו היא עוברת דרך צדיקים, ולהם יש רק "רשעי עובד כוכבים שנדמו למוץ המעורב בפארי וסובין". לפי הגר"א, כדי להחזיר את הבאר - המקדש שממנו שואבים רוח הקודש - אל העיר, יש צורך בזכותו של 'יעקב חבל נחלתו', זכות האב השלישי, ששוזר את האבות. סובין מסמל את תערובת הטוב והרע מאז חטא אדם הראשון, המקשה על בנין המקדש - הבאר. [24:  רש"י ד"ה מפארי.] 

8. דרשו ממנו לתפור עבורם ריחיים שבורים. זרק להם חתיכה מהם ואמר: עשו לי מזה חוטים ואתפור בהם.
לדעת המהר"ל הם הקשו שאם האדם כה נעלה, מדוע אין מזונותיו מובטחים. השיב רבי יהושע שמזונות תלויים במזל (='פתקא'). המהרש"א מבאר שישראל כבר אינם זוכים משולחן גבוה, אולם הצדיקים, המשולים לצור, הם 'חוט' מקשר לשולחן גבוה. פירושים שונים לגמרי מציעים שחכמי אתונה העלו את בעיית הלימוד שלא לשמה, ורבי יהושע השיב שגם אצלו זה קורה, אך לאחר מכן, כשהוא לומד לשמה הוא מעלה ב'חבלים' גם את הלימוד הקודם[footnoteRef:25]. ייתכן שבעזרת ה'פארי', הפאר, שבת ואמונה, ניתן 'להכניס למתא', לקדש את הבר, האכילות הגשמיות[footnoteRef:26]. הגאון מברר כיצד קיום העולם, הריחיים, נשזר מחלוקם של תלמידי חכמים. [25:  תולדות יעקב יוסף אמור.]  [26:  ליקוטי מוהר"ן לא.] 

9. חדו לו: כיצד קוצרים ערוגת סכינים. השיב: בקרן של חמור. – 'וכי יש קרן לחמור!?' – 'וכי יש ערוגת סכינים!?'
הסכינים מייצגים את הרע בעולם, שמוכיח ש"אין עניין האדם מסודר[footnoteRef:27]", והיה ראוי לפי מעלתו לדברי רבי יהושע שיהיה לו טוב, כשם שהיה ראוי שתהיה לו באר ומזונות מזומנים. רבי יהושע השיב שאסונות פוקדים את האדם בגלל שהוא מרומם את החומר כקרן, דבר שאכן לא ראוי לו באמת. המהרש"א מציע שעלה עניין הסכנות והצרות המעכבים את ישראל מהשלמה, והתשובה היא שנתגבר בזכות גמילות חסד ותורה, "קרן השור וחמור כיוסף ויששכר או שרמז להם על קרנו של המשיח וחמור ע"ש עני ורוכב על החמור". שמשיח בן דוד הרוכב על חמור, יכה את עשו, עליו נאמר 'ועל חרבך תחיה'[footnoteRef:28]. ניתן לזהות גם התגברות על יצר הרע, הסכינים, בעזרת יראת עונש גשמית[footnoteRef:29]. [27:  מהר"ל.]  [28:  גר"א.]  [29:  קדושת לוי פירוש אגדות.] 

10. הביאו לו שתי ביצים, ושאלו: איזו של תרנגולת שחורה, ואיזו של תרנגולת לבנה? הביא להם הוא שתי גבינות, ושאל: איזו של עז שחורה ואיזו של עז לבנה? 
בכך רבי יהושע פשוט הדגים שביצה, כמו חלב, אינה נקראת תולדה שצריכה להיות דומה לאב. חכמי אתונה טענו לניתוק בין האבות לבין ישראל, ורבי יהושע הבהיר שרק ספיחים כחלב או ביצים אינם מיוחסים לאבות, ולא כן ישראל[footnoteRef:30]. המהרש"א מסביר על פי הנאמר לעיל, שעיבורה של תרנגולת עשרים ואחד יום. והם ימי אבל בשלושת השבועות, וימי חסד בתשרי. אם כן, אין בין ימי פורענות לימי חסד, ולישראל "אין כאן מקום תקוה". תשובתו של רבי יהושע מרמזת לשני שעירי יום הכיפורים, שאף:  [30:  מהר"ל.] 

השעיר לעזאזל היה מלבין עונותיהם של ישראל  כן גם ימי כ"א יום פורעניות מי"ז בתמוז עד ט' באב, היה תולדות ליבון עונות כי הצרות ויסורין מכפרין. 
הגר"א מבאר שהם מחו על החלוקה מבטן בין יעקב לעשו, ורבי יהושע הגדיל לטעון שההבדלים מתחילים עוד בשלב ה'גבינה', מתחילת העיבור שנמשלה לגבינה[footnoteRef:31]. [31:  איוב י, י.] 


11. אפרוח שמת בתוך ביצה סגורה, מאין יצאה רוחו? ממקום שנכנס.
הם סברו ש"הנפש היא רוח ממש" ורבי יהושע הבהיר אין בנפש כל ממד גשמי. או שנבאר שלשיטתם, השכל הוא שנשאר מן האדם, לפיכך תהו מה נשאר מילד. רבי יהושע אכן סובר שגם לילד ישנה נשמה אלוקית גם טרם פיתח שכלו[footnoteRef:32]. המהרש"א מבין שהשאלה היא כיצד ישראל, השרויים בטומאה הרצוצה של הגלות זוכים לעולם הבא. ורבי יהושע הבהיר "שהנשמה היא נצחית לפי מעלתה דמהיכן דבאה דהיינו מתחת כסא הכבוד להתם נפיק במותו". [32:  מהר"ל.] 

רבי נחמן מציע שהצדיק הוא אפרוח כנאמר: 'יפרח בימיו צדיק'. כשהוא 'מית', מוכן למסור נפשו על קידוש ה' בתפילה, טוב לו לעשות כן דווקא בזמן ש'רוחו יוצאת', שעולות לו מחשבות זרות, דווקא אז עליו למסור נפשו, להעלות ניצוצות קדושה[footnoteRef:33]. לפי הגר"א הבהיר להם רבי יהושע מדוע אין עולם הבא לקטני אומות העולם[footnoteRef:34], לפי שאין להם רוח, אלא מה שנתנו להם אבותיהם. [33:  ליקוטי מוהר"ן כו.]  [34:  סנהדרין קי, ב.] 

12. ביקשו ממנו להראות להם כלי שאיננו שווה דמיו. הביא להם מחצלת גדולה מרוחב הפתח, ואמר להם: הרסו את הפתח במעדר והכניסו את המחצלת. גלילת המחצלת איננה פתרון, כיוון שהיא "עומדת שתהיה פשוטה[footnoteRef:35]". [35:  מהר"ל.] 

חכמי אתונה תהו מדוע לא צמצמו את כוח הגוף כדי שיכיל את הנפש יותר בעוצמה, ורבי יהושע ביאר כי כשהמחצלת פשוטה, דהיינו הנפש יוצאת לגמרי אל הפועל, הגוף יישבר. דווקא גלילתה של הנפש מאפשרת לה 'להיכנס' ובתוך הגוף לצאת אל הפועל מעט מעט.
לדעת המהרש"א הדיון הוא כיצד יתכן שיוכרעו עמים רבים למען ישראל. בקדושת לוי מציע שחכמי אתונה שאלו על מידה בזויה שאינה משתלמת כלל, ורבי יהושע ביאר שזו הגאווה, המונעת מלהתגמש ולפיכך שוללת הגעה למקומות. הגר"א מסביר שחכמי אתונה טענו שאין תקומה לישראל, שהרי רומאים, שנוהגים גרוע מישראל, 'אינם שווים דמיהם', כבשו את הארץ ואינם גולים ממנה. השיב רבי יהושע בעזרת מחצלת קנים, לרמז לקנה שננעץ בים כששלמה נשא את בת פרעה, ועליו נבנתה רומי[footnoteRef:36]. אכן, בשל חטאינו רבו הניסיונות, אבל עתידה 'חית קנה', רומי, להביא דורון למלך המשיח[footnoteRef:37]. המחצלת השוברת את הקיר, מאפשרת פתח חדש לחזרה בתשובה[footnoteRef:38]. רומא, המייסרת את ישראל, עוד תגרום להם לשוב ליוצרם. [36:  שבת נו, ב.]  [37:  פסחים קיח, ב.]  [38:  באות ה' ישנו פתח עליון, שאם חטא אדם ונפל בפתח תחתון, יכול לחזור ולשוב בעליון (מנחות כט, ב) ולפתח עליון זה מתכוון רבי יהושע.] 

ה. ניצחונו של רבי יהושע
כיוון שזכה רבי יהושע בוויכוח, ניאותו חכמי אתונה לבוא עמו לספינה. הושיב כל אחד מהם בתא נפרד. כל אורח ראה שישים כיסאות סביבו והמתין לבוא חבריו. בינתיים ציווה רבי יהושע לרב החובל להפליג והביאם אל הקיסר. רבי יהושע נטל מאדמת ארצם של חכמי אתונה, וכן "מים שבאוקיינוס שבולעים כל מימות שבעולם שנופלין בו ומביאין אותם עד תהום[footnoteRef:39]". כשבאו לפני הקיסר נראו מעונים, והקיסר פקפק בזהותם. שם עליהם רבי יהושע מעפר ארצם ואז "העיזו ודברו קשות את המלך כשהריחו ריח ארצם סבורים להיות קרובים לארצם[footnoteRef:40]". התיר המלך לרבי יהושע לעשות בהם כרצונו. שם רבי יהושע את המים הבולעים בחבית, ואמר להם: כשתמלאו את החבית תוכלו ללכת. אולם כל מים ששמו בחבית נבלעו, עד שנשמטו כתפיהם של חכמי אתונה, בלו והלכו להם (לעולמם). [39:  רש"י ד"ה לבי בליעי.]  [40:  רש"י ד"ה איקשו.] 

רבי יהושע בודד אותם אחד מהשני, והבהיר שהם מקשים קושיות על מלכו של עולם. בעזרת המים, ש"דבק בהם החיסרון הגמור", כיבה רבי יהושע את כוח אש החכמים, וביטא שאצלם השכל "מצטרף אל החסר הוא חומר האדם". במצב כזה ניסיון לנהל את החיסרון בעולם בעזרת שכל מוטה, נידון לאבדון. המים גוברים על האש, ומוחים צורתה[footnoteRef:41]. [41:  גם בשיעורנו לחולין נט ביארנו שיח בין רבי יהושע לבין הקיסר.] 


